
Ühtse kuutasu kehtestamine Narvas 
Haigla tänav 6 hoones asuvate ruumide 
kasutamise eest (MTÜ Uus Sild)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus MTÜ Uus Sild, registrikood 80145184, taotlus, milles palutakse MTÜ-le Uus Sild jätta 2022. aastaks Haigla tänav 6 hoone hooldus- ja kommunaaltasu suurus 2021. a tasemele.
Koostöös Töötukassaga jätkab MTÜ Uus Sild kasutatavates ruumides oma tegevust sotsiaalse riski rühmadega ja erivajadustega inimestega. See on praegu eriti tähtis seoses tekkinud keerulise sotsiaal-majandusliku olukorraga. Samuti on MTÜ Uus Sild projektis „Töötoad ettevõtluse, teenuste ja linnaruumi arendamise integreeritud projektide ettevalmistamiseks 2022” Narva linna partneriks.
Narva Linnavalitsuse 22.03.2021 korraldusega nr 204-k kehtestati MTÜ-le Uus Sild Narvas Haigla tänav 6 hoones asuvate ruumide kasutamisel 2021. aastal hooldus- ja kommunaalkulude katmiseks ühtse kuutasu soodustusega 40% arvestuslikest kuludest.

Narva Linnavalitsuse Sotsiaalabiamet taotleb kehtestada 2022. aastaks MTÜ-le Uus Sild ühtse kuutasu hooldus- ja kommunaalkulude katmiseks.
Seisuga 21.03.2022 oli MTÜ Uus Sild võlg 687,96 eurot. Võlgnevuse tasumise tähtaeg oli 31.03.2022. a.
Arvestades, et hooldus-ja kommunaalteenuste võlgnevus tekkis 2022. aastal ning MTÜ-ga Uus Sild linnavara tasuta kasutamise leping ei ole lõpetatud, Narva Linnavalitsuse linnavarakomisjoni koosolekul 21.03.2022. a (protokoll nr 3.1-6/5-2022) otsustati:
1. Soovitada Narva Linnavalitsuse Linnamajandusametile teavitada MTÜ Uus Sild 687,96-eurose võla kustutamise kohta kuni 31. märts 2022.

2. Soovitada Narva Linnavalitsuse Linnamajandusametile algatada äriruumi tasuta kasutamise lepingu nr 1/345-b ülesütlemise protseduur juhul, kui MTÜ Uus Sild jätab võla punktis 1 märgitud tähtajaks tasumata.

3. Kehtestada MTÜ-le Uus Sild ajavahemikuks 01.04.-30.06.2022 ühtse kuutasu hooldus- ja kommunaalkulude katmiseks 40% ulatuses 2021. aasta tegelikest kuludest tingimusel, et MTÜ kustutab punktis 1 märgitud võla.  
MTÜ Uus Sild tasus 2022. a märtsi lõpus oma võlgnevuse täielikult.
2. ÕIGUSLIKUD ALUSED
Narva Linnavolikogu 17.03.2005. a määruse nr 14 “Linnavara kasutusse andmise kord” § 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3. OTSUS

Kehtestada MTÜ-le Uus Sild, registrikood 80145184, ajavahemikuks 01.04.-30.06.2022    Narvas Haigla tänav 6 hoones asuvate ruumide kasutamisel hooldus- ja kommunaalkulude katmiseks ühtne kuutasu soodustusega 40% arvestuslikest kuludest.

4. RAKENDUSSÄTTED
4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks MTÜ-le Uus Sild.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

